ກຸ່ມຕາລີບານ ສັງຫານ 14 ຄົນ ໃນການລັດໂຈມຕີ ລົດ 3 ຄັນ
ເຈົ້າໜ້າທີ່ເວົ້າວ່າ ພວກຫົວຮຸນແຮງໄດ້ຢຸດລົດ 3 ຄົນ ທີ່ມຸ້ງໜ້າໄປຍັງ ນະຄອນຫຼວງກາບູລ ໃນຕອນເຊົ້າ ຂອງວັນສຸກມື້ນີ້ ທີ່ແຂວງ Ghor.
ເຈົ້າໜ້າທີ່ອັຟການິສຖານ ກ່າວວ່າ ພວກກະບົດຕາລີບານໄດ້ສັງ ຫານ 14 ຄົນ ແບບປະຫານຊີວິດ ເຈົ້າໜ້າທີ່ເວົ້າວ່າ ພວກຫົວຮຸນແຮງກຸ່ມນີ້ໄດ້ຢຸດລົດ 3 ຄົນ ທີ່ມຸ້ງ ໜ້າໄປຍັງນະຄອນຫຼວງກາບູລ ໃນຕອນເຊົ້າຂອງວັນສຸກມື້ນີ້ ທີ່ ແຂວງ Ghor ຕຳຫຼວດກ່າວວ່າ ພວກມືປືນໄດ້ສັ່ງໃຫ້ຜູ້ໂດຍສານ ພາກັນລຽນ ແຖວແລ້ວກໍຍິງພວກເຂົາເຈົ້າເທື່ອລະຄົນຢູ່ທີ່ຫົວແລະໜ້າເອິກ ພວກເຄາະຮ້າຍເຫຼົ່ານີ້ ມີລາຍງານວ່າ ທັງໝົດເປັນຊາວມຸສລິມ ນິກາຍຊີໄອທ໌ ກຸ່ມຕາລີບານຖືວ່າ ປະຊາຄົມຊາວຊີໄອທ໌ ຊຶ່ງເປັນຊົນກຸ່ມນ້ອຍຂອງປະເທດນັ້ນເປັນພວກ ປະຖິ້ມຫຼືນອກສາສະໜາ ຍັງບໍ່ທັນມີການອ້າງເອົາຄວາມຮັບຜິດຊອບເທື່ອກ່ຽວກັບການສັງຫານໃນຄັ້ງນີ້ ແຕ່ພວກ ຕາລີບານມັກຈະປະຕິເສດວ່າ ຕົນບໍ່ມີສ່ວນພົວພັນໃດໆ ໃນເຫດຮ້າຍຕ່າງໆ ທີ່ມີພົນລະ ເຮືອນເປັນຜູ້ເຄາະຮ້າຍ ໃນຕົ້ນເດືອນນີ້ ລາຍງານສະບັບນຶ່ງ ຂອງອົງການສະຫະປະຊາຊາດ ທີ່ພິມເຜີຍແຜ່ທຸກໆ 6 ເດືອນກ່າວວ່າ ການບາດເຈັບລົ້ມຕາຍຂອງພົນລະເຮືອນ ຢູ່ໃນອັຟການິສຖານ ໄດ້ເພີ້ມຂຶ້ນ 24 ເປີເຊັນ